Ketupat Kandangan

Ketupat Kandangan (Banjar: Katupat Kandangan) merupakan hidangan yang berasal dari kawasan Kandangan di Kalimantan Selatan. Sama seperti ketupat pada amnya, bahan utama yang digunakan untuk membuat Ketupat Kandangan ialah beras. Namun, yang membezakannya dengan jenis ketupat lain ialah penambahan ikan haruan (Channa striata) sebagai menu pelengkap. Ikan haruan terlebih dahulu disalai dan kemudian dimasak bersama santan. Akhir sekali, ikan dan kuahnya dituang ke atas ketupat. Ketupat Kandangan menawarkan rasa yang gurih dan sedikit pedas. Hidangan kulinari ini boleh dinikmati untuk sarapan pagi, makan tengah hari atau makan malam. Ia juga selalunya dinikmati masyarakat Banjar semasa hari raya.

 Lihat juga 

 Masakan Banjar
 Orang Banjar
 Kalimantan Selatan

Rujukan

Kategori:Jenis ketupat
Kategori:Suku Banjar
Kategori:Kalimantan Selatan